直州

直州 ， 中國南北朝 、 隋唐時設置的州 。 南朝梁中大同元年 （ 546年 ） ， 改東梁州置直州 ， 因直水 （ 今名池河 ） 得名 ， 治所在直城 。 治安康縣 （ 今陝西石泉縣東南漢水東岸 ， 池河入漢水口之北譚家灣 ） 。 西魏於西魏廢帝元年 （ 552年 ） 奪得 。 領金城郡 、 安康郡 、 寧都郡 、 魏昌郡四郡 。 北周轄境相當今陝西省石泉縣 、 漢陰縣 、 紫陽縣 、 西鄉縣及寧陝縣南部等地 。 領安康郡 （ 下轄寧都縣 ） 、 金城郡 （ 下轄直城縣 ） 、 忠誠郡 （ 下轄魏昌縣 、 石泉縣 ） 。 直州與安康縣同移治今石泉縣東南 ， 漢江西岸石泉咀附近 。 隋文帝廢郡之後 ， 直轄寧都縣 、 石泉縣 。 隋煬帝大業三年 （ 607年 ） 廢直州 。 唐高祖武德二年 （ 619年 ） 改西安州爲直州 ， 治所在安康縣 （ 直城 ） 。 下轄安康縣 、 寧都縣 （ 今陝西省紫陽縣煥古鎮盤梁村天池遺址 ） 、 廣德縣 （ 今陝西省紫陽縣廣城鄉 ） 。 唐太宗貞觀元年 （ 627年 ） 廢直州 。 唐太宗貞觀八年 （ 634年 ） 改西集州置直州 ， 爲羈縻州 ， 屬松州都督府 。 治所在今四川若爾蓋縣西北境 。 北宋遷到茂州 （ 今四川茂縣 ） 。 後廢 。 北宋又置直州羈縻州 ， 屬茂州 。 治所在今四川茂縣西南五里 。 政和六年 （ 1116年 ） 改建壽寧軍 。